Madhara ya uchafuzi wa mazingira

MADHARA YA MAZINGIRA CHAFU

Mazingira ni hali au mambo yanayomzunguka kiumbe katika sehemu anapoishi au maisha yake. Tunapaswa kutumia mazingira yetu vizuri nakuitunza vyema iwe safi, kwa sababu hapo ndipo tunaishi. Mazingira chafu yana madhara mengi sana.

Tunafaa tuishi mazingira safi ili ndio tuwe na afya nzuri. Siku moja kulikua na msichana aliyekua akiitwa Jane. Jane alikua anaishi na nyanya yake, alikua msichana mchafu sana hadi haungetamani kumkaribia. Jane alikua anapenda sana kuchafua mazingira. Jane hakuwa anapenda kukaa pahali pasafi, hakuna siku utampata akifagia wala kusafisha kwao nyumbani. Siku moja, Jane alitoka shuleni akila ndizi. Alipomaliza, alitupa ganda la ndizi hapo chini alafu akaingia kwa nyumba. Nyanya yake alipokua anatoka nje, aliona hilo ganda la ndizi na akamuita Jane aje aliokote. Jane alipotoka nje, alimwangalia nyanya yake na madharau alafu akamwuliza ikiwa alimwandika awe anafanya kazi hapo. Nyanya yake alishanga aliposikia Jane amemjibu vibaya hivyo.

lipofika asubuh,i Jane alienda kwenye biwi la taka taka, akabeba taka taka na kwenda kumwaga kwenye uwanja wa nyumba yao. Alipomaliza, aliingia ndani akajitayarisha alafu akaenda shuleni. Nyanya yake alipoamka, alipigwa na butwa kuona mazingira yao yamejaa uchafu. Ilibidi aende aziokote uchafu huo. Nyanga yake aliingia kwa nyumba akachukua barakoa na karatasi ya kuweka kwa mkono alafu akaokota uchafu wote.

Ilikua siku ya Jumamosi Jane alipokuwa analalamika anaumwa, alipopelekwa hospitalini, daktari alisema kua anaugua ugonjwa wa kipindupindu. Jane alipewa madawa na akazinywa. Kutoka hiyo siku,  Jane aliona umuhimu wa kuzingatia usafi. Usafi ni kitu cha maana sana katika maisha yetu. Tunapaswa kueka mazingira yetu safi ili tuwe na afya njema. Kila mtu anahitaji mazingira safi na hewa safi. Tunapaswa kuungana pamoja tujikaze kuweka mazingira safi.

Tunahimizwa kuzoea kuwa wasafi na kuzingatia usafi. Hewa tunayopumua inafaa kuwa safi ili tuusiambukizwe magonjwa. Tukieka mazingira yetu safi, tutaishi kwa usalama bila kuwa wagonjwa,  si vizuri kuchafua mazingira yetu. Mazingira chafu huleta magonjwa kama kipindupindu na malaria. Ni muhimu kuzingatia usafi.